| Referat |  |
| --- | --- |
| Deltagere: | Finn Boye  Carsten Lindholm  Dorthe Von Riegen  Gitte Kromann Jacobsen  Jesper Raymond Larsen  Johanna Dinesen  Line Andreasen  Nanna Bergholdt  Polly Deutschbein |
| Afbud: | Lillian Kjølhede |
| Fraværende: | Mona Khaki |
| Mødedato: | 2. december 2024 |

| **Social Sundhed og Beskæftigelse**  **Socialafdelingen**  Adm. og Udvikling  Svinget 14  5700 Svendborg |
| --- |
| 2. december2024  Sagsid: 21/26539  Ref. MPS |

|  |
| --- |
|  |

# 

1. **Godkendelse af dagsorden**

Godkendt.

1. **Bordet rundt**

Rådets medlemmer orienterede om aktuelle problemstillinger og fokusområder. Der blev blandt andet orienteret om følgende:

* Drøftelser vedr. overtagelse af Alkorådet.
* At brugerne af Den Blå Lagune er glade for, at der bliver installeret fjernvarme og udskiftet tag.
* Julearrangementer/aktiviteter på Forsorgsmuseet, værestederne, varmestuen og i Sand Sydfyn.
* Danmarksmesterskabet i gadefodbold (Ombold) kommer til Svendborg i efteråret 2025.
* Fokus på aftale om ungestøtte/efterværn på landsplan.

1. **Hjemløseoptælling v/Gitte**

Hjemløseoptælling fra uge 6 2024. Lidt stigende hjemløshed på landsplan, men faldende i Svendborg. Det er et øjebliksbillede, men dog en pejling af, at der er et fald fra 2022 på 53 personer til 30 personer i 2024 i Svendborg. Der har i Svendborg været fokus at etablere gode indsatser, når borgerne flytter i egne boliger. Der ses også færre unge hjemløse, hvor især projektet ”Ung under eget taget”, som er blevet gjort permanent vurderes at have haft en gavnlig effekt.

1. **Nyt fra forvaltningen v/Maja**

**Palliativt projekt**

Socialafdelingen i Svendborg Kommune har som 1 ud af 8 projekter fået midler fra Sundhedsstyrelsen til et etårigt projekt.

Formålet med projektet er i samarbejde med Palliativ Enhed at gøre palliative indsatser mere tilgængelige, kvalificerede og sammenhængende for udsatte borgere i Svendborg. Projektet hedder: En stemme til alle i den sidste tid og skal skabe indsigter i den levede erfaringsviden, der er blandt udsatte borgere – hvilke tanker og ønsker har de i forbindelse med livstruende sygdom og døden? Der vil også ske kompetenceudvikling af tværfaglige medarbejdere fra Socialafdelingen indenfor palliation, så medarbejderne er klædt på til at indgå i sammenhængende palliative forløb på en socialfaglig måde.

**Idrætsfacilitator og kostvejleder**

Der er som led i opfølgningen på budgetforliget fundet finansiering til at ansætte to medarbejdere i socialområdet; en idrætsfacilitator og en kostvejleder, der skal understøtte Masterplanens ambition om, at Socialafdelingen fremmer lighed i sundhed – både den både fysiske, psykiske og sociale sundhed. Der er tale om faste fuldtidsstillinger, som forventes besat pr. 1. februar 2025.

**M-ACT Bostøttemetoder**

Svendborg Kommune har fået et tilskud fra Social- og Boligstyrelsen til at udbrede den specialiserede støtteindsats Modificeret ACT (M-ACT) til personer i hjemløshed med de mest komplekse problemstillinger.

1. **Temadrøftelse om boliger** (besøg af Zacharis Baden, Almen bolig- og udviklingskonsulent deltager og præsenterer kort boligområdet i Svendborg Kommune herunder kommende projekter)

Præsentation af boligudvikling og tilgængeligheden af boliger i Svendborg Kommune med fokus på de mindre boliger med en lavere husleje.

Som en del af budgetforliget 2025 blev det besluttet at etablere 8-10 skæve boliger sammen med boligforeningerne til mennesker, der har behov for en anden slags boligtilbud.

Der er indgået en anvisnings- og udlejningsaftale mellem Svendborg Kommune og boligforeningerne, som forventes at træde i kraft fra 1. januar 2025.

I 2025 skal Bolighandlingsplanen for Socialområdet revideres.

Det aftales, at drøftelserne vedrørende boliger forsættes på næste møde i Rådet og evt. bringes med som tema på det valgmøde, som Rådet gerne vil arrangere i efteråret 2025.

1. **Status på diverse vedr. Den Blå Lagune**

Den Blå Lagune har fået en arv på kr. 565.260,73 kr. der skal bruges til gavn og glæde for brugerne. Det er SSSU, der beslutter hvad beløbet skal bruges til gennem en dialog med brugerne.

Der er givet tilskud fra SEAFS til at installere fjernvarme. Taget vil også blive udskiftet. Begge dele forventes at ske primo 2025.

Der orienteres om, at det aktuelt regner ind. Der efterspørges en plan for, at der findes foranstaltninger så hullerne, hvor det regner ind bliver lukket.

1. **Evaluering af initiativ med pølsevogn**

Det fungerede godt med pølsevognen og den uformelle snak ved Den Blå Lagune. Der var også gode snakke, da pølsevognen var ved Impuls, men der skal til en anden gang ske en tydeligere forventningsafstemning i forhold til, hvad der skal ske under arrangementet. Rådets medlemmer bad om, at invitationer til arrangementer fremover ikke kun sendes på mail, men også som kalenderinvitation.

1. **Mødedatoer for 2025**

Der afholdes fire ordinære møder:

* Mandag den 3. februar kl. 9:00-11:00
* Torsdag den 8. maj kl. 9:00-11:00
* Tirsdag den 19. august kl. 9:00-11:00
* Tirsdag den 2. december kl. 9:00-11:00

Et valgmøde som Rådet for Socialt Udsatte er værter for.